СЪОБЩЕНИЕ

Фондация „Човешки ресурси в България и Евроинтеграцията” и редакцията на списание „Фондове Програми Проекти” за втори път присъждат Национален приз за принос при усвояването на европейските средства „ЗЛАТНО ЕВРО” С  ДИПЛОМ.

Фирма „М+С Хидравлик”АД, предвид големите успехи при реализацията на проекти по оперативните програми на ЕС, е сред номинираните за високото отличие.

На официална церемония, състояла се на 5 юни т.г., в Аулата „Максима” на УНСС, националният приз бе връчен от Председателя на БТПП г-н Цветан Симеонов на Ръководителя на направление „Развитие” във фирма „М+С Хидравлик”АД - г-н Дочо Василев.

Положителният пример на носителите на високото отличие  ще бъде огласен в специален брой на списание „Фондове Програми Проекти”, където рекламно ще бъде представена и дейността на най-добрите у нас в областта на усвояването на европейските средства, в т.ч. и на „М+С Хидравлик”АД, член на браншовата камара.

